19.1.2023
SK
Úradný vestník Európskej únie
L 17/85
(5)
Podľa verejne dostupných informácií transakciu schválili príslušné vnútroštátne orgány (5) a došlo k jej zavŕšeniu (6).
(6)
Spoločnosť Meide Group pôsobí okrem iného v oblasti výroby a predaja dotknutého výrobku.
Takisto vyváža a dováža svoje výrobky, ako aj výrobky tretích strán (7).
Na dotknutý výrobok, ktorý spoločnosť Meide Group vyváža z ČĽR do Únie, sa vzťahujú antidumpingové opatrenia uložené vykonávacím nariadením (EÚ) 2019/1259.
(7)
Spoločnosti Meide Group a Jinan Meide sú prepojenými podnikmi.
(8)
Komisia preto usúdila, že dokončenie transakcie odôvodňuje zmenu príslušných kódov TARIC, ktorá umožní lepšie monitorovanie dovozu, a to z ďalej uvedených dôvodov.
(9)
Dotknutý výrobok v súčasnosti patrí pod číselný znak kombinovanej nomenklatúry (ďalej len „KN“) ex 7307 19 10 (kódy TARIC 7307 19 10 10 a 7307 19 10 20).
(10)
Okrem kódov TARIC podliehajúcich opatreniam zvyškový kód TARIC 7307 19 10 90 zahŕňa viacero výrobkov a medzi nimi aj dva výrobky, ktoré boli výslovne vylúčené z definície dotknutého výrobku (t. j. prvky svorných spojok s metrickým závitom podľa normy ISO DIN 13 a okrúhle káblové spojky so závitom z kujného železa bez príklopky), ako aj liate príslušenstvo bez závitu na rúry alebo rúrky.
(11)
Rezanie závitov je až posledným krokom výroby dotknutého výrobku.
Liate príslušenstvo na rúry alebo rúrky, ktoré je bez závitu a v podobe polotovaru, by sa preto mohlo do Únie dovážať pod zvyškovým kódom TARIC, na ktorý sa neuplatňujú antidumpingové opatrenia, a v Únii by mohlo prejsť procesom rezania závitov.
(12)
Komisia usúdila, že údaje, ktoré možno získať zo štruktúry súčasného kódu TARIC, nie sú úplne vhodné na monitorovanie toku dovozu liateho príslušenstva na rúry alebo rúrky bez závitu z ČĽR, pretože sú v súčasnosti zmiešané s vysokým počtom výrobkov, ktoré patria do zvyškového kódu TARIC 7307 19 10 90.
(13)
Štruktúra kódov TARIC v rámci číselného znaku ex 7307 19 10 by sa preto mala zmeniť na výrobky so závitom (kódy TARIC 7307 19 10 03, 7307 19 10 05, 7307 19 10 10, 7307 19 10 13, 7307 19 10 20, 7307 19 10 30) alebo bez závitu (kódy TARIC 7307 19 10 35, 7307 19 10 40, 7307 19 10 45).
Navyše by sa pre výrobky so závitom aj bez závitu malo spresniť, či sú vyrobené z kujnej liatiny (kódy TARIC 7307 19 10 10, resp. 7307 19 10 35), z liatiny s guľôčkovým grafitom (kódy TARIC 7307 19 10 20, resp. 7307 19 10 40) alebo z iných materiálov (kódy TARIC 7307 19 10 30, resp. 7307 19 10 45).
Napokon, v rámci príslušenstva so závitom na rúry alebo rúrky z kujnej liatiny a z liatiny s guľôčkovým grafitom by sa mohli vytvoriť nové špecifické kódy TARIC pre výrobky, ktoré sú výslovne vylúčené z definície dotknutého výrobku, konkrétne pre prvky svorných spojok s metrickým závitom podľa normy ISO DIN 13 z kujnej liatiny (kód TARIC 7307 19 10 03), okrúhle káblové spojky so závitom z kujnej liatiny bez príklopky (kód TARIC 7307 19 10 05) a prvky svorných spojok s metrickým závitom podľa normy ISO DIN 13 z liatiny s guľôčkovým grafitom (kód TARIC 7307 19 10 13).
(14)
Kódy TARIC, na ktoré sa uplatňujú opatrenia – kódy TARIC 7307 19 10 10 a 7307 19 10 20 – zostávajú nezmenené a aktualizovať by sa mal len opis vzťahujúci sa na „Ostatné“, aby sa zaistil súlad s novou štruktúrou TARIC.
(5) Pozri https://uokik.gov.pl/news.php?news_id=17989 a rozhodnutie DKK-83/2022 zo 16. marca 2022, na adrese: https://uokik.gov.pl/ koncentracje.php?news_id=17397.
(6) Pozri databázu Orbis M&A aj https://globallegalchronicle.com/meide-groups-acquisition-of-odlewnia-zawiercie/.
(7) Pozri rozhodnutie DKK-83/2022, cit.